paragraph_text: Večernji list (poznat i pod nadimkom "Večernjak) nacionalne su dnevne novine sa sjedištem u Zagrebu koje se distribuiraju na području cijele Hrvatske. Večernji list izlazi od 30. lipnja 1959. godine, a izdaje ga tvrtka Večernji list d.o.o. Večernji list je tiskovina koja po nakladi spada u vrh hrvatskog pisanog novinarstva. Danas njegova naklada iznosi između 30.000 i 40.000 prodanih primjeraka dnevno. Time je, prema recentnim istraživanjima AZTN-a<ref> o tržištu tiska, zauzeo drugu poziciju po visini naklade, odmah iza dnevnih novina 24sata te ispred Jutarnjeg lista.